钦定古今图书集成/明伦汇编/氏族典/第034卷 > 《廖用贤尚友录》 > 锺传
## 钦定古今图书集成/明伦汇编/氏族典/第034卷 > 《廖用贤尚友录》 > 锺传

按《唐书锺传》传，“传洪州高安人，以负贩自业，或劝其
为盗，必大显。时王仙芝猖狂，江南大乱，众推传为长，
自称高安镇抚使。仙芝遣柳彦璋略抚州，不能守，传
入据之，言诸朝，诏即拜刺史。中和二年，逐江西观察
使高茂卿，遂有洪州。僖宗擢传江西团练使，俄拜镇
南节度使，检校太保中书令，爵颍川郡王，又徙南平。”
传少射猎，醉遇虎，与斗，虎搏其肩，而传亦持虎不置，
会人斩虎，然后免。既贵，乃画搏虎状以示子孙。凡出
军攻战，必祷佛祠，积饵饼为犀象，高数寻。天祐三年
卒。